Cysticercosis

Cysticercosis ha'e mba'asy oñembosarambíva omoñepyrũva peteĩ yso michĩ rupive (cysticercus), sevo'i hérava ténia ra'y (Taenia solium). Heta ary pukukue ikatu ndojekuaái tapichakuéra rehe ko mba'asy ojehaitypóva 1 térã 2 cm tapicha pire térã hajygue guýpe, térã oguereko apañuái rasy iñapytu'ũme. Heta jasy térã ary ohasa rire ko'ã golpe-kue ikatu hasyeterei ha iruru. Umi tetã sa'i oñeakãrapu'ãvape heta jey ojehecha epilésia.

 Mba'épa ha mba'érepa 
Ko mba'asy ojapyhy tapichápe ho'úramo tembi'u térã y oguerekóva tenia rupi'a. Hetave ojejuhu ko'ã mba'e verdure ypýravape. Ténia rupi'a ojejuhu tapicha oguerekóva hasýva repotípe, upéva ojekuaa taeniasis-ramo. Taeniasis peteĩ mba'asy iñambuéva ha ikatu ojapyhy tapichápe ho'úramo quiste oĩva kure ro'o ojy porã'ÿvape. Tapiachakuéra oikóva ambue tapicha hasýva ndive ojapyhykuaave hína cysticercosis. Ojejuhukuaa hína kutuha po'i rupive.  Apytu'ũ ñemoha'ãnga kombutadórape (CT) térã tete ñemoha'ãnga ambuéva (MRI) ha'e hína pe oikovéva ko mba'asy ojejuhu haguã. Hetavéramo hína tuguytĩ, pe apytu'ũrysýi rykue ha tuguy avei ojepuru ojekuaa haguã ko mba'e.

 Jehapejoko ha ñepohãno 
Ko mba'asy ojehapejokokuaa teteñemopotĩ rupive. Avei: oñembojy porãva'erã kure ro'o ha y porã potĩ rupi. Oñepohãnova'erã tapicha taeniasis oguerekóva ikatu haguãicha ojehapejoko ko mba'asy. Ko mba'asy ñepohãno natekotevẽi ojejesareko sistema nervioso rehe.  Neurocysticercosis oguerekóva oñepohãnokuaa pohã praziquantel térã albendazole-pe. Kóva ojepurukuaa heta ary pukukue. Steroid, ani haguã iruru oñeikotevẽkuaa avei. Cirugía ojejapo ojeipe'a haguã umi quiste. 

 Mba'asy ñembosarambi  
Kure rehegua ténia ojehecha meme Asia, Mbyte Afrika, ha Latino Amérika.  Oĩ tenda 25% tapicha oguerekóva ko mba'asy. Tenda iñakarapu'ã porãhápe sa'i ko'ã mba'e ojekuaa. 2010 guive ojehecha arapýpe ojuka hague 1200 tapichápe, 700 tapicha rovake 1990-pe. Cysticercosis ojekuaa avei vaka ha kurépe katu ndojekuaaguasúi hesekuéra ndoikovéi are rupi. Ko mba'asy ojekuaa ojapyhyha tapichakuérape ymaite guive. Ko'ãva hína peteĩva mba'asy oñembosarambi pya'e Yvy jehasa mbytére.

Mandu'apy

Ñemohenda:Mba'asy